**Կորինթո** (իսպ.՝ Corinto), քաղաք և մունիցիպալիտետ Նիկարագուայի հյուսիս-արևելյան մասում՝ Չինանդեգա դեպարտամենտի տարածքում։

աշխարհագրական դիրք
------------------

Գտնվում է դեպարտամենտի հարավում, Խաղաղ օվկիանոսի ափին, երկրի մայրաքաղաքից՝ Մանագուայից, մոտ 150 կմ հյուսիս-արևելք։ Ծովի մակարդակից բացարձակ բարձրությունը 0 մետր է։

Պատմություն
-----------

Կորինթո քաղաքը հիմնադրվել է 1863 թվականին։ Կոչվել է ի պատիվ հունական Կորինթոս քաղաքի։

1896 թվականի մայիսի 2-4-ը ԱՄՆ-ը զորքերը տեղակայվել են Կորինթոյում «քաղաքական հուզումների ժամանակ Ամերիկայի շահերը պաշտպանելու համար»։

1912 թվականի օգոստոսի 4-ին Նիկարագուայի նախագահ Խուան Էստրադան դիմել է ԱՄՆ-ին զորք ուղարկելու խնդրանքով։ Դրանից հետո 1912 թվականի օգոստոսին Կորինթոյի նավահանգիստ են ուղարկվել ԱՄՆ-ի Խաղաղօվկիանոսյան նավատորմի նավերը։ 1912 թվականի օգոստոսի 27-ին նավահանգիստ է ժամանել «Denver» հածանավը՝ ափ դուրս բերելով 350 ծովային հետևակային։ Հետագայում՝ 1912-1925 և 1926-1933 թվականների ընթացքում Նիկարագուան օկուպացվել է ԱՄՆ զորքերի կողմից, քաղաքում էր գտնվում ԱՄՆ ծովային հետևակը։

Ա․ Սանդինոյի սպանությունից հետո 1934 թվականի փետրվարին երկրում հաստատվել է Ազգային գվարդիայի ղեկավար Անաստասիո Սոմոսի ընտանիքի բռնապետությունը, որը ԱՄՆ-ին լրացուցիչ արտոնություններ է տրամադրել (այդ թվում՝ Կորինթոյում ռազմաբազա ստեղծելու իրավունք)։

1960 թվականի սկզբին Կորինթոն երկրի խոշորագույն նավահանգիստն էր, որով անցնում էր բեռնաշրջանառության մոտ 60 %-ը (տարեկան մինչև 250 հազար տոննա)։ Քաղաքի բնակչությունը 7 հազար մարդ էր, նավահանգստում կար 160 մետր երկարությամբ և 5 մետր լայնությամբ մեկ կառանատեղի։

1961 թվականի փետրվար-մարտ ամիսներին գործադուլ են արել Կորինթոյի նավահանգստի շուրջ 4 հազար աշխատավորներ և ծառայողներ, որոնք մեկ շաբաթվա ընթացքում դիմադրություն են ցույց տվել այն զորքերին, որոնք փորձում էին ճնշել գործադուլը։ Արդյունքում, իշխանությունները ստիպված են եղել զիջումների գնալ և բարձրացնել աշխատողների աշխատավարձը։

1968 թվականին Կորինթոյի բնակչության թվաքանակը կազմում էր 10 հազար մարդ։ Քաղաքը երկրի գլխավոր առևտրային նավահանգիստն էր (որի միջով անցնում էր ամբողջ ապրանքաշրջանառության երկու երրորդը), ինչպես նաև տնկարկային երկրագործության շրջանի կենտրոնը։

1971 թվականին Կորինթոյի բնակչության թիվը կազմել է 13 հազար մարդ։ 1980-ական թվականներին քաղաքը համարվում էր երկրի գլխավոր առևտրային նավահանգիստը (որի միջոցով անցնում էր ամբողջ ապրանքաշրջանառության 60%-ը)։

Տրանսպորտ
---------

* Ծովային նավահանգիստ
* Բեռնամարդատար երկաթուղային կայան (մինչև 1994 թվականին երկրում երկաթուղային հաղորդակցության դադարեցումը)

Բնակչություն
------------

2013 թվականի դրությամբ քաղաքի բնակչությունը կազմել է 15 694 մարդ։

*Քաղաքի բնակչության թվաքանակի դինամիկան ըստ տարիների․*

| 1971 | 1995 | 2000 | 2005 | 2013 |
| --- | --- | --- | --- | --- |
| 13 371 | 16 926 | 17 256 | 19 183 | 15 694 |

Քույր քաղաքներ
--------------

* Գերմանիա Բրեմեն, Գերմանիա
* Գերմանիա Քյոլն, Գերմանիա

Ծանոթագրություններ
------------------

1. ↑  2005 Nicaraguan census
2. 1 2 3 4  Коринто // Географический энциклопедический словарь / редколл. гл. ред. А. Ф. Трешников. изд. 2-е, доп. М. "Советская энциклопедия", 1989. стр.251
3. ↑  «Corinto, Nicaragua Page» (անգլերեն)։ Fallingrain Global Gazetteer։ Արխիվացված է օրիգինալից 2013-03-17-ին։ Վերցված է 2013-02-17
4. ↑  Приложение 2. Вмешательство США за рубежом. 1798-1945 // Уильям Блум. Убийство демократии: операции ЦРУ и Пентагона в период холодной войны / пер. с англ. М. АНО "Институт внешнеполитических исследований и инициатив", "Кучково поле", 2013. стр.602
5. 1 2  Никарагуа // Советская историческая энциклопедия / редколл. гл. ред. Е. М. Жуков. том 10. М. государственное научное издательство «Советская энциклопедия», 1967.
6. 1 2 3  Р. Е. Лещинер. Никарагуа. М. «Мысль», 1965. стр.58
7. ↑  Никарагуа // Ежегодник Большой Советской Энциклопедии, 1963 (вып. 7). М. «Большая Советская энциклопедия», 1963. стр.315-316
8. 1 2  Коринто // Большая Советская Энциклопедия. / под ред. А. М. Прохорова. 3-е изд. том 13. М. «Советская энциклопедия», 1973.
9. ↑  «Corinto» (անգլերեն)։ World Gazetteer։ Արխիվացված է օրիգինալից 2013-03-17-ին։ Վերցված է 2013-02-17

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա |
|  |
| Չափորոշչային վերահսկողություն | LCCN: no95024539 · VIAF: 136337410 · WorldCat VIAF: 136337410 |

 |